open-index/open-wikipedia-markdown huggingface dataset:
வே. கார்த்திகேயன்

**வே. கார்த்திகேயன்** (பிறப்பு:07-11-1924  இறப்பு:4-12-2014) என்னும் வேதகிரி கார்த்திகேயன் தமிழக அரசின் தலைமைச் செயலாளராகவும், இரண்டு முறை ஆளுநரின் ஆலோசகராகவும் இருந்தவர். தஞ்சை மாவட்ட ஆட்சியராக இருந்தபோது மக்கள் கொடையுடன் சரபோசி கல்லூரி கட்டடத்தைக் கட்டிமுடித்தற்காக அப்போதைய முதல்வர் காமராசரால் பாராட்டைப் பெற்றவர்.

## வாழ்க்கையும் கல்வியும்
பிறந்த ஊர் செங்கல்பட்டு வட்டம், பொன்மார் சிற்றூர். தந்தை பி.வேதகிரி, தாய் திரிபுரசுந்தரி. சொந்த ஊரில் பள்ளிக்கல்வி. சென்னை கிருத்தவக் கல்லூரியில் இண்டர் மீடியட், பி.ஏ. ஹானர்ஸ்(வரலாறு, பொராளாதாரம், அரசியல்) சென்னைப் பல்கலைக்கழகத்தில் இரண்டாவது தகுதிநிலையில் (ரேங்) தேர்வு.

## பணி
* 1946இல் குமாஸ்தாவாகப் பணி 
* 03-03-1948இல் ஐ.ஏ.எஸ். தேர்வு. 
* 1956இல் தஞ்சை மாவட்ட ஆட்சியர். 
* 1958 முதல் வருவாய் வாரியம் வேளாண் துறை, தலைமைச்செயலகம், தில்லியில் பெட்ரோலிய அமைச்சகம், பிறகு தமிழ் வளர்ச்சித் துறை, சென்னை துறைமுக பொறுப்புக் கழகத் தலைவர் எனப் பல்வேறு பணிகள்.
* இறுதியில்1976 முதல் 1981 தலைமைச் செயலாளர்.
* 30-04-1983ஆம் ஆண்டில் ஓய்வு

## பொறுப்பு
* 1977ஆம் ஆண்டிலும் 91ஆம் ஆண்டிலும் இரண்டு முறை ஆளுநரின் ஆலோசகர். 
* மாநில திட்டக் குழுவின் தலைவர். 
* ஓய்வுபெற்ற பிறகு பல்வேறு தொண்டு நிறுவனங்களில் முக்கிய பொறுப்பு வகித்துள்ளார். 
* அண்ணாமலை, பாரதிதாசன் பல்கலைக் கழகங்களின் ஆட்சிக் குழுவில் இருந்துள்ளார்.

## குடும்பம்
இவரின் மனைவியின் பெயர் பரவதம்மாள். இவருக்கு நடராஜன், கிருஷ்ணகுமார், விஜயகுமார், ஆகியமகன்களும், விஜயலட்சுமி, உஷா ஆகியோர் மகள்களாவர். முதல் மகன் நடராஜனின் மனைவி முன்னாள் மத்திய அமைச்சர் ஜெயந்தி நடராஜன் ஆவார்.

## மறைவு
கார்திகேயனுக்கு 31.11.2014 அன்று உடல் நலக்குறைவு ஏற்பட்டு, மருத்துவமனையில் அனுமதிக்கப்பட்டு 4.12.2014 அன்று காலமானார்.

## உசாத்துணை
* தினமணி தீபாவளி மலர்,1999,தலைசிறந்த தமிழர்கள்.

## மேற்கோள்கள்

பகுப்பு:1924 பிறப்புகள்
பகுப்பு:2014 இறப்புகள்
பகுப்பு:செங்கல்பட்டு மாவட்ட மக்கள்
பகுப்பு:இந்திய ஆட்சிப் பணி அலுவலர்கள்
அவிலா பெருங்கோவில்

**அவிலா பெருங்கோவில்** (ஆங்கிலம்: Cathedral of Ávila) என்பது எசுப்பானியாவின் அவிலா எனும் இடத்தில் அமைந்துள்ள ஒரு பெருங்கோவில் ஆகும். இது ஒரு உரோமன் கத்தோலிக்கப் பெருங்கோவில் ஆகும். கோதிக் மற்றும் ரோமனெஸ்க் கட்டிடக்கலயின் அம்சங்கள் பொருந்தியதாக இப்பெருங்கோவில் காணப்படுகிறது. 1914 ஆம் ஆண்டு ஒக்டோபர் மாதம் 31 ஆம் நாளன்று எசுப்பானியப் பாரம்பரியக் கலாசரச் சின்னமாகப் பிரகடனம் செய்யப்பட்டது. இது 1475 ஆம் ஆண்டில் கட்டப்பட்டது. 2007 ஆம் ஆண்டில் எசுப்பானியாவின் 12 புதையல்களை தெரிவு செய்யும் போட்டியில் 100 போட்டியாளர்களில் இதுவும் ஒன்றாகத் தெரிவுசெய்யப்பட்டது.

## மேற்கோள்கள்

## வெளி இணைப்புகள்
* உத்தியோகப்பூர்வ இணையத்தளம் 

பகுப்பு:எசுப்பானியப் பேராலயங்கள்
அரக்குலோயா சட்டமன்றத் தொகுதி

**அரக்குலோயா சட்டமன்றத் தொகுதி**, ஆந்திரப் பிரதேச சட்டமன்றத்திற்கான தொகுதியாகும். இந்த தொகுதியின் எண் 146 ஆகும். இது விசாகப்பட்டினம் மாவட்டத்தில் உள்ள 15 தொகுதிகளில் ஒன்று. இது அரக்கு மக்களவைத் தொகுதிக்கு உட்பட்டது. இது பழங்குடியினருக்கு ஒதுக்கப்பட்டுள்ளது.

## தொகுதிக்கு உட்பட்ட பகுதிகள்
இத்தொகுதியில் முஞ்சங்கிபுட்டு, பெதபயலு, தும்பிரிகுடா, அரக்கு, உக்கும்பேட்டை, அனந்தகிரி ஆகிய மண்டலங்கள் உள்ளன.

## சட்டமன்ற உறுப்பினர்
*2014: கிடாரி சர்வேசுவர ராவ் (ஒய். எஸ். ஆர். காங்கிரஸ்)

## சான்றுகள்

பகுப்பு:ஆந்திரப் பிரதேச சட்டமன்றத் தொகுதிகள்
ரிக்சா மாமா

**ரிக்சா மாமா**, 1992 இல் பி. வாசுவின் இயக்கத்தில் வெளிவந்த தமிழ்த் திரைப்படமாகும். இத்திரைப்படத்தில் சத்யராஜ், கௌதமி, குஷ்பூ மற்றும் சிறீதேவி விஜயகுமார் ஆகியோர் நடித்திருந்தனர். இத்திரைப்படம் 100 நாட்கள் திரையிடப்பட்டது.

## நடிகர்கள்
*சத்யராஜ்
*கௌதமி
*குஷ்பூ
*சிறீதேவி விஜயகுமார்

## பாடல்கள்
இத்திரைப்படத்திற்கு இளையராஜா இசையமைத்திருந்தார்.

## மேற்கோள்கள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:1992 தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:பி. வாசு இயக்கிய தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:கௌதமி நடித்த திரைப்படங்கள்
ஓம்படைக்கிளவி (கல்வெட்டு)

**ஓம்படைக்கிளவி** என்பது கல்வெட்டியலில், கல்வெட்டு அமைப்பின் ஒரு பகுதியைக் குறிக்கும். இதை "முடிவுச் சொல்" எனவும் அழைப்பதுண்டு. கல்வெட்டின் உள்ளடக்கம் பொதுவாக மூன்று அல்லது நான்கு பகுதிகளாகப் பிரிக்கப்படுவதுண்டு. இவற்றில் இறுதிப் பகுதியின் ஒரு பகுதியே "ஓம்படைக்கிளவி" ஆகும்.

## பெயர்
*ஓம்படைக்கிளவி* என்பது *ஓம்படை*, *கிளவி* என்னும் இரண்டு சொற்களின் சேர்க்கையால் உருவானது. *ஓம்படை* என்பது பாதுகாப்பு என்னும் பொருள் கொண்டது. *கிளவி* என்பது சொல்லைக் குறிக்கும். எனவே *ஓம்படைக்கிளவி* என்பது பாதுகாப்பின் பொருட்டுச் சொல்லப்படும் சொல்லைக் குறிக்கும். பழந்தமிழ் அகப்பொருள் இலக்கியத்தில், "தலைவியைப் பாதுகாத்துக்கொள்ளெனத் தலைவற்குத் தோழிகூறுங் கூற்று" ஓம்படைக்கிளவி எனப்பட்டது.

## கல்வெட்டில் ஓம்படைக்கிளவி
கல்வெட்டுக்களில் ஓம்படைக்கிளவியின் கூற்றுக்களில், கல்வெட்டில் கூறப்படும் தானங்களின் பாதுகாப்புக்கு யார் பொறுப்பு, இத்தானத்தைப் பாதுகாப்பதனால் ஏற்படும் நன்மைகள், அவ்வாறு செய்யாமல் விடுவதனால் அல்லது அத்தானத்துக்குக் இடையூறு செய்வதனால் ஏற்படக்கூடிய விளைவுகள் போன்ற விபரங்கள் இடம்பெறும். இவ்வாறான விளைவுகள் அவ்வாறு குந்தகம் செய்வோருக்கு அச்சத்தையோ, அவமானத்தையோ ஏற்படுத்தும் வகையில் அமைவது உண்டு.

## எடுத்துக்காட்டுகள்
வழங்கப்பட்ட தானங்களின் பயன்கள் நீண்டகாலம் நிலைத்திருக்க வேண்டும் என்பதைக் குறித்துக் காட்டும் பொருட்டு, 
* "கல்லும் காவேரியும் உள்ளமட்டும்"
* "புல்லும் பூமியும் உள்ள மட்டும்"
* "ஆத்துமணலும் ஆவாரம்பூவும் உள்ளமட்டும்" 
* சந்திரனும் சூரியனும் உள்ள மட்டும்"
போன்ற கூற்றுக்களை ஓம்படைக்கிளவியில் அமைப்பது உண்டு.

தானத்தைப் பாதுகாப்பதினால் ஏற்படக்கூடிய நன்மையாக, அத்தகையோருக்கு மதிப்பு அளிக்கும் வகையில், "உங்கள் பாதங்கள் என்னுடைய தலைமேல்" போன்ற பொருளுடைய கூற்றுக்கள் ஓம்படைக்கிளவியில் இடம்பெறுவது உண்டு. பின்வருவன சில எடுத்துக்காட்டுகள்:
* "அறம் ஓம்படைகளை காத்தார் செய்தார் பாதம் திறம்பாமல் சென்னிமேல் வைத்து"
* "பன்மாஹேஷ்வர ரக்ஷை"
* "இத்தன்மம் ரக்ஷிப்பார் ஸ்ரீ பாதம் என்றலை மேலன"
* "ரக்ஷித்தாரடி என் தலைமேலின"

தர்மத்தைப் பாதுகாக்காமல் விடுபவன் அல்லது அதற்கு இடையூறு செய்பவர்கள் பெரும் பாவங்களைப் புரிந்ததற்கு ஈடான விளைவுகளைப் பெறவேண்டியிருக்கும் என்பதை,
* "கங்கைக் கரையில் காராம்பசுவையும் மதாபிதாவையும் குருவையும் கொன்ற பாவத்திற் போகக் கடவார்"
* "கங்கைக் கரையில் காராம்பசுவைக் கொன்ற பாவம் போகக் கடவார்"
* "இது இறக்குவான் ஏழான் நரகத்துக் கீழான் நரகம் போவான்"
* "இது மாறுவான் பிரம்மஹத்தி தோசம் கொள்வான்"
என்றவாறு அச்சத்தை ஏற்படுத்தும் வகையிலும், சபிக்கும் பாணியிலும் கூற்றுக்கள் அமைவது உண்டு.

## குறிப்புகள்

பகுப்பு:கல்வெட்டியல்
ஜூலியோ குளாடிய மரபு

**ஜூலியோ குளாடிய மரபு** (*Julio-Claudian dynasty*) அல்லது **ஜூலியோ குளோடிய வம்சம்** என்பது உரோமப் பேரரசின் முதல் ஐந்து பேரரசர்களை அல்லது அவர்களது குடும்பத்தைக் குறிக்கிறது. அவர்கள் - அகஸ்ட்டஸ், டைபீரியஸ், கலிகூலா, குளோடியசு மற்றும் நீரோ. முதலாம் நூற்றாண்டின் பிற்பகுதியில் உரோமைப் பேரரசு தோற்றுவிக்கப்பட்டதிலிருந்து கி.பி.68 வரை அவர்கள் ஆட்சி புரிந்தனர். இந்த மரபைத் தோற்றுவித்தவர் முதல் உரோமைப் பேரரசரான அகஸ்ட்டஸ். இறுதிப் பேரரசர் நீரோவின் தற்கொலையுடன் இந்த மரபின் ஆட்சி முடிவுக்கு வந்தது.

ஜூலியோ குளாடிய மரபைச் சேர்ந்த எந்த பேரரசருக்குப் பின்னரும் அவரது மகன் பேரரசராக வில்லை. பண்டைய உரோம வரலாற்றாளர்களான டேசிட்டசும் சியூட்டேனியசும், ஜூலியோ குளாடியப் பேரரசர்களை நல்லவிதமாகக் குறிப்பிடவில்லை. உரோம செனேட் அவை மேட்டுக்குடியினரின் கோணத்திலேயே அவர்கள் இருவரும் பேரரசர்களை சித்தரிக்கின்றனர். உரோமக் குடியரசை முடிவுக்கு கொண்டு வந்து, உரோமப் பேரரசை உருவாக்கி வளர்த்தது இம்மரபு தான் என்பதாலும், பேரரசர்களின் சர்ச்சைக்குரிய நடவடிக்கைகள் தங்கள் வரலாற்று நூல்களுக்குப் பரபரப்பு சேர்க்கும் என்பதாலும் இவ்வாறான சித்தரிப்பைச் செய்திருக்கின்றனர்.

எடுத்துக்காட்டாக, டேசிட்டசின் பின்வரும் பத்தியினைக் கொள்ளலாம்:

:*பழைய உரோம மக்களின் [குடியரசின்] வெற்றிகளும் தோல்விகளும் புகழ்பெற்ற வரலாற்றாளர்களால் ஆவணப்படுத்தப்பட்டுள்ளன. அது போலவே அகஸ்டசின் காலத்தைப் பதிவு செய்ய முன் வந்த ஆளுமைகளுக்கு பஞ்சமில்லை. ஆனால் [பேரரசில்] பெருகிப் போன துதிபாடல் தன்மையால் அவர்கள் [உண்மையை எழுதினால் தங்களுக்கு ஏதேனும் நிகழ்ந்து விடுமோ] என்று அஞ்சி விலகிக் கொண்டனர். டைபீரியஸ், கையஸ், குளாடியஸ், நிரோ ஆகியோரது வரலாறுகள் அவர்கள் ஆட்சியிலிருந்த வரை பயத்தின் அடிப்படையில் எழுதப்பட்டன. அவர்கள் இறந்தபின்னால் [அவர்கள் மீதிருந்த] வெறுப்பின் அடிப்படையில் எழுதப்பட்டன. *

## மரபின் காலக்கோடு

ImageSize  = width:800 height:60
PlotArea   = top: 0 width:790 left:10 bottom:20

Colors =
    id:pink    value:rgb(0.7,0.7,1) # light pink    id:pink       value:rgb(1,0.7,0.7) # light pink    id:green     value:rgb(0.7,1,0.7) # light green
    id:blue      value:rgb(1,1,0.7)   # light blue
    id:black     value:rgb(0.7,1,1)   # light black    id:black    value:rgb(1,0.7,1)   # light black    id:grey      value:gray(0.8)      # grey

Period      = from:-27 till:68
TimeAxis    = orientation:horizontal
ScaleMajor  = unit:year increment:5 start:-25
ScaleMinor  = unit:year increment:1 start:-27

BarData=
  bar:barre1

PlotData=
  align:center textcolor:black fontsize:8 mark:(line,black) shift:(0,0)
  bar:barre1
  from:    -27  till:  14   color:pink   text:அகஸ்ட்டஸ்
  from:    14   till:  37   color:red   text:டைபீரியஸ்
  from:    37   till:  41   color:yellow     text:கலிகூலா
  from:    41   till:  54   color:black      text:குளாடியஸ்
  from:    54   till:  68  color:white    text:நீரோ


#அகஸ்ட்டஸ் (27 BC–14 AD)
#டைபீரியஸ் (14–37)
#கலிகூலா (37–41)
#குளாடியஸ் (41–54)
#நீரோ (54–68)

 
 

## மேற்கோள்கள்

பகுப்பு:உரோமைப் பேரரசர்கள்
வேலை கிடைச்சுடுச்சு

**வேலை கிடைச்சுடுச்சு** (*Velai Kidaichuduchu*) 1990 ஆம் ஆண்டு ஆகத்து மாதம் 15 ஆம் தேதியன்று  வெளிவந்த தமிழ்த் திரைப்படமாகும். இத்திரைப்படத்தினை பி. வாசு இயக்கியிருந்தார். இத்திரைப்படத்தில் சத்யராஜ், கௌதமி ஆகியோர் முக்கிய கதாப்பாத்திரங்களில் நடித்திருந்தனர்.

அம்சலேகாவின் இசையமைப்பில் கவிஞர் வாலி பாடல்களை எழுதியிருந்தார்.

## நடிகர்கள்
* சத்யராஜ் - பழனிசாமி
* கௌதமி
* விஜயகுமார்
* சுமித்ரா (நடிகை)
* சரத்குமார்  புருசோத்தமன்
* ஆனந்த் ராஜ் (நடிகர்) 
* கவுண்டமணி
* பிரியா (நடிகை)
* ராக்கி
* மோகன் வி நடராஜன்

## மேற்கோள்கள்

## வெளி இணைப்பு
* 

பகுப்பு:இந்தியத் தமிழ்த் திரைப்படங்கள்
பகுப்பு:1990 தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:பி. வாசு இயக்கிய தமிழ்த் திரைப்படங்கள்
பகுப்பு:சரத்குமார் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:கௌதமி நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
மாலினி

மாலினி எனும் தலைப்பைக் கொண்டுள்ள கட்டுரைகள்:

* மாலினி (இராகம்) - ஜன்னிய இராகங்களுள் ஒன்று
* மாலினி (நடிகை) - தமிழ்த் திரைப்பட நடிகை
* மாலினி பொன்சேகா - இலங்கையைச் சேர்ந்த அரசியல்வாதி, சிங்களத் திரைப்பட நடிகை
ஜம்மலமடுகு சட்டமன்றத் தொகுதி

**ஜம்மலமடுகு சட்டமன்றத் தொகுதி**, ஆந்திரப் பிரதேச சட்டமன்றத்திற்கான தொகுதியாகும். இந்த தொகுதியின் எண் 250 ஆகும். இது கடப்பா மாவட்டத்தில் உள்ள 10 தொகுதிகளில் ஒன்று. இது கடப்பா மக்களவைத் தொகுதிக்கு உட்பட்டது.

## தொகுதிக்கு உட்பட்ட பகுதிகள்
இத்தொகுதியில் பெத்தமுடியம், மைலவரம், கொண்டாபுரம், முத்தனூர், எர்ரகுண்டலா ஆகிய மண்டலங்கள் உள்ளன.

## சட்டமன்ற உறுப்பினர்
*2014: தேவகுடி ஆதிநாராயணன் ரெட்டி (ஒய். எஸ். ஆர். காங்கிரஸ்)

## சான்றுகள்

பகுப்பு:ஆந்திரப் பிரதேச சட்டமன்றத் தொகுதிகள்
எத்திலிடீன் டை அசிட்டேட்டு

**எத்திலிடின் ஈரசிட்டேட்டு** (*ethylidene diacetate*, **எத்திலிடின் டைஅசிட்டேட்டு**) என்பது (CH3CO2)2CHCH3 என்ற மூலக்கூறு வாய்பாடு கொண்ட ஒரு கரிமச் சேர்மமாகும். நிறமற்ற திடப்பொருளான இக்கரிமச் சேர்மம் ஒருகாலத்தில் வினைல் அசிட்டேட்டு தயாரிப்பதற்கான முன்னோடியாக இருந்தது.

## தயாரிப்பு
வினைவேக மாற்றியான பெரிக் குளோரைடு முன்னிலையில் அசிட்டால்டிகைடும் அசிட்டிக் நீரிலியும் வினை புரிவதால் எத்திலிடின் டைஅசிட்டேட்டு உருவாகிறது. தொழில் முறையில் அதிகப்படியான தயாரிப்பு முறை இதுவேயாகும்

:CH3CHO  +  (CH3CO)2O →  (CH3CO2)2CHCH3

வெப்பச் சிதைவின் மூலமாக இதை அதனுடைய ஒருமம் ஆன வினைல் அசிட்டேட்டாக மாற்றிக் கொள்ள இயலும்.

:(CH3CO2)2CHCH2   →   CH3CO2CHCH2  +  CH3CO2H

## மேற்கோள்கள்

பகுப்பு:எசுத்தர்கள்
பகுப்பு:அசிட்டேட்டுகள்
பகுப்பு:அசிட்டேட்டு எசுத்தர்கள்
அசிட்டைல் அயோடைடு

**அசிட்டைல் அயோடைடு** (*Acetyl Iodide*) என்பது CH3C(O)I என்ற வாய்பாடு கொண்ட ஒரு கரிம அயோடின் சேர்மமாகும். நிறமற்ற நீர்மமாக இது காணப்படுகிறது. முன்பெல்லாம இதை அசிட்டிக் அமிலத்தில் இருந்து தயாரித்தனர். தொடர்புடைய அசிட்டைல் புரோமைடு மற்றும் அசிட்டைல் குளோரைடு சேர்மங்கள் ஆய்வகத்தில் எப்போதாவது பயன்படுத்தப்பட்டாலும் அசிட்டைல் அயோடைடு உற்பத்தி செய்யப்படுகிறது. நிலையாக இல்லாவிட்டாலும் குறைந்த பட்சம் மற்ற எந்த அமில ஆலைடையும் விட அதிகளவில் இது உற்பத்தி செய்யப்படுகிறது. . அதிலும் குறிப்பாக காட்டிவா மான்சாண்டோ செயல்முறையில் மெத்தில் அயோடைடு கார்பனைல் ஏற்றம் செய்யப்பட்டு அசிட்டிக் அமிலம்  வழியாக அசிட்டைல் அயோடைடு பெறப்பட்டது.[மெத்தில் அசிட்டேட்டிலிருந்து  அசிட்டிக் நீரிலி தயாரிக்கும் போதும் இது இடைநிலைப் பொருளாக கிடைக்கிறது.

பின்னர், [கார்பாக்சிலிக் அமிலம்|கார்பாக்சி அமிலத்துடன் சேர்த்து அசிட்டைல் அயோடைடை வினைப்படுத்தினால், அசைல் ஆலைடுகள் போல இவ்வலைடுகள் வேதிவினைகளில் ஈடுபடுவதில்லை. இதற்குப் பதிலாக அசிட்டைல் அயோடைடு அல்லது ஐதராக்சைடை கார்பாக்சிலிக் அமிலத்துடன் பரிமாற்றம் செய்து கொள்கிறது.

:CH3C(O)I  +  RCO2H   →   CH3CO2H  +  RC(O)I

## மேற்கோள்கள்

பகுப்பு:அசைல் ஆலைடுகள்
நாடாளுமன்றம்

**நாடாளுமன்றம்** அல்லது **பாராளுமன்றம்** (*parliament*) என்பது ஒரு நாட்டின் சட்டவாக்க அவை (சட்டங்களை ஆக்கும் இடம்) ஆகும். பொதுவாக இது மக்களாட்சிக்கான அரசு ஒன்றின் சட்டவாக்க அவையைக் குறிக்கும். ஒரு நாடாளுமன்றம் பொதுவாக பின்வரும் மூன்று வகையான செயற்பாடுகளைக் கொண்டிருக்கும்: பிரதிநிதிகள் அவை, சட்டவாக்கம், மற்றும் நாடாளுமன்றக் கட்டுப்பாடு.

## தோற்றம்
சிசிலி நாடாளுமன்றமே உலகின் மிகப் பழமையான நாடாளுமன்றம் எனக் கருதப்படுகிறது. ஐசுலாந்து பரோயே ஆகியவற்றின் நாடாளுமன்றங்களும் மிகப் பழமையானவை, ஆனாலும் இவற்றுக்கு முடிவெடுக்கும் அதிகாரங்கள் இருக்கவில்லை.

## நாடாளுமன்ற அரசாங்கம்

நாடாளுமன்றங்கள் என அழைக்கப்படும் சட்டவாக்க அவைகள் பொதுவாக அரசு ஒன்றின் நாடாளுமன்ற முறையின் கீழ் நடத்தப்படுகின்றன. இங்கு அரசியலமைப்பின் படி, செயலாட்சியரே நாடாளுமன்றத்திற்கு பதில் கூறக் கடப்பாடுடையவர்கள். நாடாளுமன்றங்கள் பொதுவாக ஈரவை அல்லது ஓரவை முறைமைகளைக் கொண்ட அவைகளைக் கொண்டுள்ளன. ஆனாலும் மூவவை முறை போன்ற சில சிக்கலான முறைமைகளும் இருந்துள்ளன.

நாடாளுமன்றத்தின் கீழவையின் பெரும்பான்மைக் கட்சியின் தலைவராக இருப்பவரே பொதுவாக நாட்டின் பிரதமராகத் தேர்ந்தெடுக்கப்படுவார். அவையின் நம்பிக்கையை அவர் பெற்றிருக்க வேண்டும். கீழவையின் உறுப்பினர்கள் பிரதமரில் கொண்டுள்ள நம்பிக்கை குறைந்தால், அவர்கள் பிரதமருக்கு எதிராக நம்பிக்கையில்லாத் தீர்மானம் கொண்டு வந்து அதனை நிறைவேற்றி, அவரைப் பதவியில் இருந்து நீக்க முடியும்.

## மேற்கோள்கள்
வடக்கு விசாகப்பட்டினம் சட்டமன்றத் தொகுதி

**விசாகப்பட்டினம் வடக்கு சட்டமன்றத் தொகுதி** (*Visakhapatnam North Assembly constituency*), ஆந்திரப் பிரதேச சட்டமன்றத்திற்கான தொகுதியாகும். இது விசாகப்பட்டினம் மாவட்டத்தில் உள்ள 15 தொகுதிகளில் ஒன்று. இத்தொகுதி பாராளுமன்றத்திற்கு விசாகப்பட்டினம் மக்களவைத் தொகுதியில் உள்ளது.

## தொகுதிக்கு உட்பட்ட பகுதிகள்
இத்தொகுதியில் விசாகப்பட்டினம் நகர மண்டலத்தில் உள்ள விசாகப்பட்டினம் நகராட்சியின் 36 முதல் 41 வரையிலான வார்டுகளும், 44, 45 ஆகிய எண்ணைக் கொண்ட வார்டுகளும், - 49 முதல் 52 வரையிலான வார்டுகளும் சேர்க்கப்பட்டுள்ளன.

## சட்டமன்ற உறுப்பினர்
### விசாகப்பட்டினம் 1

### விசாகப்பட்டினம் வடக்கு

## சான்றுகள்

பகுப்பு:ஆந்திரப் பிரதேச சட்டமன்றத் தொகுதிகள்
ச. வெங்கிடரமணன்

**ச. வெங்கிடரமணன்** (*S. Venkitaramanan*, 28 சனவரி 1931 – 18 நவம்பர் 2023) ரிசர்வ் வங்கி ஆளுநர், நிதித்துறை செயலாளர் எனப் பல பொறுப்புகளை வகித்தவர்.

## வாழ்வும் கல்வியும்
இவர் புதுக்கோட்டை மாவட்டம், திருமயத்தில் பிறந்தவர். தந்தை சங்கர நாராயண ஐயர், தாயார் மங்களம். தந்தைக்கு கேரள மாநிலத்தில் ஆசிரியர் பணி. இதனால் இவரது பள்ளி, கல்லூரி படிப்பு கேரளத்திலேயே அமைந்தது. நல்ல மதிப்பெண் பெற்றிருந்தும் குடும்ப வறுமையால், இவரது பொறியியல் கனவு கலைந்தது. கல்லூரி படிப்புக்குப் பின் ஐ. ஏ. எஸ். எழுதி இந்தியாவிலேயே முதல் நபராகத் தேர்வுபெற்றார்.

## பணிகள்
மூத்த அரசியல் தலைவர் சி. சுப்பிரமணியம் நிதியமைச்சராக இருந்தபோது அவரது செயலாளராக இருந்து பசுமைப் புரட்சியில் பங்கெடுத்தவர். கருணாநிதி, ராஜிவ்காந்தி ஆகியோருடன் பணியாற்றினார்.

## ரிசர்வ் வங்கி ஆளுநராக
1990-1992 ஆம் ஆண்டுகளில் இவர் ரிசர்வ் வங்கி ஆளுநரானார். அப்போது அந்நிய செலாவணி கையிருப்பு கடுமையாகக் குறைந்திருந்தது. ஒரு இக்கட்டான நிலை ஏற்பட்டிருந்தது. இந்த நெருக்கடியில் சிறப்பாகச் செயல்பட்டு  நாட்டை மீட்பதில் ஓரளவு வெற்றியும் பெற்றார். பங்குச் சந்தை ஊழலால் வங்கிகளின் செயல்பாடு நிலைகுலைந்து போயிருந்த சூழலில் இவர் எடுத்த நடவடிக்கையால் ஒரு நிலைத்தன்மை ஏற்பட்டது

## மேற்கோள்கள்

பகுப்பு:1931 பிறப்புகள்
பகுப்பு:2023 இறப்புகள்
பகுப்பு:கன்னியாகுமரி மாவட்ட மக்கள்
பகுப்பு:இந்திய ரிசர்வ் வங்கியின் ஆளுநர்கள்
பகுப்பு:இந்திய வங்கியாளர்கள்
பகுப்பு:இந்திய ஆட்சிப் பணி அலுவலர்கள்
பகுப்பு:தமிழகத் தொழிலதிபர்கள்
பகுப்பு:புதுக்கோட்டை மாவட்ட மக்கள்
பகுப்பு:இந்தியப் பொருளியலாளர்கள்
பகுப்பு:தமிழ் பொருளியல் அறிஞர்கள்
யோகான்னசு வான் டெர் வால்சு

**யோகான்னசு வான் டெர் வால்சு** (*Johannes Diderik van der Waals*; 23 நவம்பர் 1837 – 8 மார்ச் 1923) என்பவர் டச்சு கோட்பாட்டுவாத இயற்பியலாளரும், வெப்பவியக்கவியலாளரும், ஆவார். வளிமங்கள் மற்றும் நீர்மங்களின் நிலை சமன்பாடு பற்றிய இவரது ஆய்வுகள் புகழ் பெற்றவையாகும். இவருக்கு 1910 ஆம் ஆண்டிற்கான இயற்பியலுக்கான நோபல் பரிசு வழங்கப்பட்டது.

இவரது பெயர் முக்கியமாக வளிமங்களின் நடத்தைகளைப் பற்றியும், அவற்றின் திரவ நிலை ஒடுக்கம் பற்றியும் கூறும் வான் டெர் வால்சு நிலைச் சமன்பாட்டில் பயன்படுத்தப்படுகிறது. அத்துடன் நிலையான மூலக்கூறுகளுக்கிடையேயான வான் டெர் வால்ஸ் விசை உடனும், இவ்விசைகளால் கட்டுப்பட்ட சிறிய மூலக்கூற்றுக் கொத்துகள் வான் டெர் வால்சு மூலக்கூறுகளுடனும், வான் டெர் வால்சு ஆரைகளுடனும் சம்பந்தப்பட்டுள்ளது.

## மேற்கோள்கள்


## வெளி இணைப்புகள்
* Scientists of the Dutch School Van der Waals , Royal Netherlands Academy of Arts and Sciences
* Albert van Helden ''Johannes Diderik van der Waals 1837 – 1923'' In: K. van Berkel, A. van Helden and L. Palm ed., A History of Science in the Netherlands. Survey, Themes and Reference (Leiden: Brill, 1999) 596 – 598.
* Johannes Diderik van der Waals – Biography at Nobelprize.org.
* Museum Boerhaave 
* H.A.M. Snelders, ''Waals Sr., Johannes Diderik van der (1837–1923)'', in Biografisch Woordenboek van Nederland.
* Biography of ''Johannes Diderik van der Waals (1837–1923)''  at the National Library of the Netherlands.

பகுப்பு:1837 பிறப்புகள்
பகுப்பு:1923 இறப்புகள்
பகுப்பு:நோபல் இயற்பியற் பரிசு பெற்றவர்கள்
பகுப்பு:டச்சு இயற்பியலாளர்கள்
பகுப்பு:நோபல் பரிசு பெற்ற நெதர்லாந்து மக்கள்
நரசிங்கம் யோகநரசிங்கப் பெருமாள் கோயில்

**நரசிங்கம் யோகநரசிங்கப் பெருமாள் கோயில்**  அல்லது **யோக நரசிம்மர் கோயில்** (*Narasingam Yoga Narasimha Perumal Temple*) என்பது தமிழகத்தின் மதுரையிலிருந்து 12 கி.மீ. தொலைவில் யா.ஒத்தக்கடை கிராமத்தின் அருகே உள்ள நரசிங்கம் எனும் இடத்தில் அமைந்த தொன்மையான குடைவரைக் கோவில்.

## அமைவிடம்
கடல் மட்டத்திலிருந்து சுமார் 179 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 9°57'59.5"N, 78°11'20.4"E (அதாவது, 9.966540°N, 78.188997°E) ஆகும்.

## தலவரலாறு
ரோமச முனிவர் என்பவர் தனக்கு குழந்தை வரம் வேண்டி யானைமலையிலுள்ள சக்கர தீர்த்ததில் நீராடி யாகம் செய்தார். அப்போது நரசிம்ம பெருமாள் அவதாரத்தில் இருந்ததைப் போல கண்ணுற ஆசை கொண்டார். அதனால் பெருமாள் மீண்டும் உக்கிர நரசிம்மராக தோன்றினார். அவருடைய கோபத்தால் உலகம் வெப்பமயமானது. பின் தேவர்களின் வேண்டுகோளுக்கிணங்கி பிரகலாதனும், மகாலட்சுமியும் நரசிம்மரின் உக்கிரத்தினை தணித்தனர்.

## வரலாறு
இக்கோவில் மதுரைப் பாண்டியன் பராந்தக நெடுஞ்சடையன் (பொ.ஊ. 8ஆம் நூற்றாண்டு) காலத்தில் அவரது அமைச்சரான மதுரகவி என்ற மாறன் காரி என்பவர் பொ.ஊ. 770இல் இக்கோயிலை எழுப்ப முற்படார். ஆனால் திருப்பணி முற்றுப் பெறாமல் பாதியிலேயே நின்றது. மாறன்காரிக்குப் பிறகு அமைச்சராக பொறுப்பேற்ற மாறங்காரியின் சகோதரர் மாறன் பொன்னன் இக்கோவிலின் திருப்பணியை நிறைவேற்றி, ஒரு முகமண்டபத்தைக் கட்டியதாக கல்வெட்டுகள் வழியாக அறியவருகிறது.

## சிறப்பு
கருவறையிலுள்ள நரசிங்கப் பெருமாளின் பெரிய திருவுருவம் ஆனைமலையின் பாறையைக் குடைந்து அமைக்கப்பட்டதாகும். இக்கோயிலின் மூலவராக யோக நரசிம்மர் மார்பில் மகாலட்சுமியுடன் மேற்கு பார்த்தும், நரசிங்கவல்லிதாயார் தெற்கு பார்த்தும் அமர்ந்துள்ளனர். கோயிலில் ஸ்ரீநரசிங்கவல்லித் தாயாரின் சன்னதி தனியாக உள்ளது. யோக நரசிம்மர் கோயிலின் முகப்பில் அழகான குளம் அமைந்துள்ளது. இது, நரசிம்மர் தலங்களில் மிகப்பெரிய உருவம் உடைய கோயிலாகும். இக்கோயிலை ஒட்டியுள்ள மலையில் சமணர் படுகைகள் அமைந்துள்ளது.

## செல்லும் வழி
மதுரை - திருச்சி நெடுஞ்சாலையில், மதுரையிலிருந்து 12 கி.மீ. தொலைவில் யா.ஒத்தக்கடை கிராமத்தின் அருகே உள்ள யானைமலை அடிவாரத்தில் யோக நரசிங்கர் கோயில் அமைந்துள்ளது. இக்கோயிலுக்கு செல்ல மதுரை மாட்டுத்தாவணி பேருந்து நிலையத்திலிருந்து பேருந்து மற்றும் சிற்றுந்து வசதி உள்ளது.

## இதனையும் காண்க
* யானைமலை

## மேற்கோள்கள்

## வெளி இணைப்புகள்
*அருள்மிகு யோக நரசிம்மர் திருக்கோயில், தினமலர்-கோயில்கள்

## படத்தொகுப்பு

File: Yoganarasingaperumaltemple1.jpg| 
File: Yoganarasingaperumaltemple4.jpg| 
File: Yoganarasingaperumaltemple3.jpg| 
File: Yoganarasingaperumaltemple2.jpg| 
File: Yoganarasingaperumaltemple5.jpg| 
File: Yoganarasingaperumaltemple6.jpg| 
File: Yoganarasingaperumaltemple7.jpg| 


பகுப்பு:தமிழகத்துக் குடைவரைகள்
பகுப்பு:நரசிம்மர் கோயில்கள்
பகுப்பு:மதுரை மாவட்டத்திலுள்ள பெருமாள் கோயில்கள்‎
பென்சாயில் குளோரைடு

**பென்சாயில் குளோரைடு** (*Benzoil chloride*) என்னும் கரிமக் குளோரின் சேர்மம் பென்சீன்கார்பனைல் குளோரைடு என்றும் அழைக்கப்படுகிறது. இதனுடைய மூலக்கூறு வாய்பாடு C6H5COCl ஆகும். நிறமற்ற புகையும் நீர்மமான இது விரும்பத்தகாத நெடியுடையது. பெராக்சைடுகள் தயாரிப்பதற்கு பிரதானமாக இது பயன்பட்டாலும் பொதுவாக சாயங்கள், வாசனைத் திரவியங்கள்,மருந்துகள் மற்றும் பிசின்கள் தயாரிப்பிலும் பயன்படுகின்றது. 

## தயாரிப்பு

பென்சோ டிரை குளோரைடுடன் தண்ணீர் அல்லது பென்சோயிக் அமிலத்தை பயன்படுத்தி வினைப்படுத்துவதன் மூலமாக பென்சாயில் குளோரைடு தயாரிக்கப்படுகிறது.

:C6H5CCl3  +  H2O   →   C6H5COCl  +  2 HCl

:C6H5CCl3  +  C6H5CO2H   →   2 C6H5COCl  +  HCl

மற்ற அசைல் குளோரைடுகளை அதனுடைய தாய் அமிலம் மற்றும் குளோரினேற்றக் கரணிகளான பாசுபரசு பெண்டா குளோரைடு அல்லது தையோனைல் குளோரைடுகளுடன் வினைப்படுத்தி தயாரிக்கப்படுகின்றன. முதன் முதலில் இது பென்சாயிக் அமிலத்துடன் குளோரினை  வினைப்படுத்தியதன் மூலமே தயாரிக்கப்பட்டது. 

## வேதி வினைகள்

அசைல் குளோரைடுகளுக்கு பென்சாயில் குளோரைடு ஒரு முன்மாதிரியானது ஆகும். ஆல்ககால்கள் மற்றும் அமீன்களுடன் வினைபுரிந்து அவற்றையொத்த எசுதர் மற்றும் அமைடுகளைக் கொடுக்கிறது. அரீன்களுடன் பிரைடல் கிராப்ட்சு அசைலேற்ற வினையில் ஈடுபட்டு பென்சோ பீனோன்களைத் தருகிறது. அதேபோல் தண்ணீருடன் வினைபுரிந்து ஐதரோ குளோரிக் காடி மற்றும் பென்சோயிக் அமிலத்தைத் தருகிறது.
 
: C6H5COCl + H2O   &rarr;  C6H5CO2H + HCl

பென்சாயில் குளோரைடை ஐதரசன் பெராக்சைடு மற்றும் சோடியம் ஐதராக்சைடுடன் சேர்த்து தொழிற் முறையில் பென்சாயில் பெராக்சைடு: தொகுக்கப்படுகிறது. 

:2 C6H5COCl + H2O2 + 2 NaOH → (C6H5CO)2O2 + 2 NaCl + 2 H2O

## உற்பத்தி

பென்சாயில் குளோரைடைத் தயாரிக்கும் ஒரு மேம்படுத்தப்பட்ட வழிமுறையை இம்பீரியல் வேதியியல் தொழிற்சாலையில் பணிபுரிந்த ஜான் கார்நெட் பெர்சிவல் மற்றும் புரூசு வில்மாட் எண்டர்சன் என்பவர்களால கண்டறியப்பட்டு 29 மார்ச்சு 1932 வெளியீடு US1851832 உரிமையின் கீழ்  காப்புரிமை பெற்றுள்ளது.

## மேற்கோள்கள்

## வெளிஇணைப்புகள்
* International Chemical Safety Card 1015

பகுப்பு:அசைல் குளோரைடுகள்
பகுப்பு:அரோமாட்டிக் சேர்மங்கள்
தேவேந்திர பத்னாவிசு

**தேவேந்திர கங்காதர பட்னவீஸ்** (*Devendra Gangadhar Fadnavis*, , பிறப்பு 22 சூலை 1970) பாரதிய ஜனதா கட்சியைச் சேர்ந்த மகாராட்டிர அரசியல்வாதி ஆவார். இவர் மஹாராஷ்டிர மாநிலத்தின் முதல்வராக பதவி வகிக்கிறார்..பாரதிய ஜனதா கட்சியின் மகாராட்டிர மாநிலத் தலைவராகவும் நாக்பூர் சட்ட மன்ற உறுப்பினராகவும் உள்ளார். நாக்பூர் நகர மேயராகவும் பணியாற்றி உள்ளார். முன்னாள் மகாராட்டிர முதலமைச்சர் ஆவார். இவர் 30 சூன் 2022 அன்று முதலமைச்சர் ஏக்நாத் சிண்டே தலைமையில்  துணை முதலமைச்சராக பதவி ஏற்றார்.

1990களில் இவரது அரசியல் வாழ்க்கை தொடங்கியது; பாரதிய ஜனதா கட்சியின் இளைஞர் அணியான பாரதிய ஜனதா யுவா மோர்ச்சாவின் மகாராட்டிரக் கிளையில் வார்டுத் தலைவராக துவங்கினார். தமது 21வது அகவையிலேயே நாக்பூர் நகராட்சி மன்றத்தில் உறுப்பினராகத் தேர்ந்தெடுக்கப்பட்டார். 1992இலும் 1997இலும் தொடர்ந்து வெற்றி பெற்றி நகர்மன்ற உறுப்பினராகத் திகழ்ந்தார்.

1997இல் தமது 27வது அகவையில் நாக்பூர் நகர்மன்றத் தலைவராகத் தேர்ந்தெடுக்கப்பட்டார்.  மகாராட்டிர சட்டப் பேரவையில் 1999 முதல் நாக்பூரிலிருந்து சட்ட மன்ற உறுப்பினராகத் தேர்ந்தெடுக்கப்பட்டுள்ளார்.

## இளமை வாழ்க்கை
பத்னாவிசு நாக்பூரில் 1970இல் பிறந்தார். இவரின் தந்தை, கங்காதர பத்னாவிசும் நாக்பூரிலிருந்து மகாராட்டிர சட்டமன்றத்தின் மேலவை உறுப்பினராக இருந்தவர் ஆவார்.  1987இல் புற்றுநோயால் பத்னாவிசின் தந்தை உயிரிழந்தார். இவரின் தாயார் சரிதா பத்னாவிசு அமராவதியின் கலோட்டி குடும்பத்தைச் சேர்ந்தவர். விதர்பா வீட்டுக் கடன் சங்கத்தில் இயக்குநராகப் பணியாற்றினார்.  தந்தையின் காலடியைப் பின்பற்றி பத்னாவிசு இளம் வயதிலேயே இராட்டிரிய சுயம்சேவாக் சங்கத்தில் இணைந்தார்.

1986-87இல் தர்மபீத்  கல்லூரியிலும் பின்னர் ஐந்தாண்டுகள் நாக்பூர் சட்டக் கல்லூரியிலும் கல்வி பெற்றார். 1986 முதல் 89 வரை அகில பாரத மாணவர் சங்கத்தின் தீவிர செயற்பாட்டாளராக விளங்கினார்.  பெர்லினின் செருமன் பன்னாட்டு மேம்பாட்டிற்கான நிறுவனத்தில் (D. S. E.) வணிக மேலாண்மையில் பட்டமேற்படிப்பு பட்டமும் திட்ட மேலாண்மையில் பட்டயமும்  பெற்றார்.

## குடும்ப வாழ்க்கை
தேவேந்திர பத்னாவிசு மத்தியதர பழைமைவாத இந்துக் குடும்பத்தில் பிறந்தவர். 2006இல் அரசியல் பின்னணியில்லாத குடும்பத்தின் அம்ருதா இராணடேயை  திருமணம் புரிந்தார்.  அம்ருதா நாக்பூரிலுள்ள ஆக்சிசு வங்கியில் கிளை மேலாளராகப் பணியாற்றி வருகிறார்.  இருவருக்கும் திவிஜா என்ற மகள் பிறந்தார்.

## இதனையும் காண்க
*பாரதிய ஜனதா கட்சியின் முதலமைச்சர்கள் பட்டியல்

## மேற்சான்றுகள்

## வெளி இணைப்புகள்
* http://www.afternoondc.in/city-news/new-state-bjp-president-devendra-fadnavis-faces-daunting-task/article_80121 
* http://transformingindians.org/launch-in-nagpur-on-20th-அக்டோபர்-2012-by-mla-devendra-fadnavis/
* http://timesofindia.indiatimes.com/city/nagpur/Save-Nag-River-campaign-NADI-it-is/articleshow/19522250.cms

பகுப்பு:மகாராட்டிர அரசியல்வாதிகள்
பகுப்பு:1970 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:மகாராட்டிர மாநில முதலமைச்சர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
கோடூர் சட்டமன்றத் தொகுதி

**கோடூர் சட்டமன்றத் தொகுதி**, ஆந்திரப் பிரதேச சட்டமன்றத்திற்கான தொகுதியாகும். இந்த தொகுதியின் எண் 246 ஆகும். இது கடப்பா மாவட்டத்தில் உள்ள 10 தொகுதிகளில் ஒன்று. இது கடப்பா மக்களவைத் தொகுதிக்கு உட்பட்டது. இது தலித்துகளுக்கு ஒதுக்கப்பட்டுள்ளது.

## தொகுதிக்கு உட்பட்ட பகுதிகள்
இத்தொகுதியில் பெனகலூர், சிட்வேலு, புல்லம்பேட்டை, ஓபுலவாரிபள்ளி கோடூர் ஆகிய மண்டலங்கள் சேர்க்கப்பட்டுள்ளன.

## சட்டமன்ற உறுப்பினர்
*2014: கே. சீனிவாசுலு (ஒய். எஸ். ஆர். காங்கிரஸ்)

## சான்றுகள்

பகுப்பு:ஆந்திரப் பிரதேச சட்டமன்றத் தொகுதிகள்
என். எஸ். சீனிவாசன்

**என். எஸ். சீனிவாசன்** (பிறப்பு: 1933) இந்திய சாலைகள் மேம்பாட்டில் பங்குபற்றிய தமிழர்.
## வாழ்க்கையும், கல்வியும்
இவர் வேலூரில் பிறந்தவர். தந்தை என். சோமசுந்தர ஐயர், தாயார் ஞானாம்பாள்-விடுதலைப் போராட்ட தியாகிகள். 
வசதியான குடும்பம் என்றாலும் விடுதலைப் போராட்டத்தால் சொத்து முழுவதையும் இழந்தனர். வேலூர் நகராட்சிப் பள்ளியில் பள்ளிக் கல்வி கற்றார். தந்தை சிறையில் இருக்க தாயார் நோய்வாய் பட்டிருக்க சிரமமான நிலையில் இவரது கல்வி தொடர்ந்தது. வேலூர் கல்லூரியில் இண்டர்மீடியட் முடித்தார். பொறியியல் கல்லூரியில் சேர மதிப்பெண் இருந்தும், பணம் இல்லை. பல ஆண்டுகள் விடுமுறையில் வேலைபார்த்துச் சேமித்து வைத்திருந்த, பணத்தைக்கொண்டு கிண்டி பொறியியல் கல்லூரியில் சேர்ந்தார். அப்போதும் விடுமுறையில் வேலைக்குச் சென்றுவிடுவார். பெரும் போராட்டத்துக்குப் பிறகு பி.இ. (சிவில்), பி.இ. (நெடுஞ்சாலை) பட்டங்களை பெற்றார். இவரது திறமையால், உதவித் தொகையுடன் ஜெர்மனிக்கு சென்று படிக்க வாய்ப்பு கிடைத்தது. அங்குப் போக்குவரத்துப் பொறியியலில் முனைவர் பட்டம் வாங்கினார்.

## பணிகள்
தில்லி வந்து மத்திய சாலை ஆய்வு நிறுவனத்தில் பணியில் சேர்ந்தார். இவரது முயற்சியால் தில்லி சாலைகள் மேற்கத்திய நாடுகளுக்கு இணையாக மேம்பட்டன. ஆசிய விளையாட்டுப் போட்டிகளையொட்டி தில்லி நகர மேம்பாடு இவரிடம் ஒப்படைக்கப் பட்டது. தாஜ்மகாலைச் சுற்றி அழகிய சாலைவசதி செய்துதந்தார். இவரது திறமையை அறிந்த பல வெளிநாடுகள் வேண்டி, விரும்பி அழைத்தன. உலகத்தமிழ் மாநாட்டையொட்டி தஞ்சை நகரம் இவரால் மெருகேறியது. சென்னையில் இவரால் பல சாலைமேம்பாட்டுப் பணிகள் மேற்கொள்ளப்பட்டன.

## விருதுகள்
*குடியரசுத் தலைவர் விருது
*நதீர்ஷா விருது  
## குறிப்புகள்


பகுப்பு:1933 பிறப்புகள்
பகுப்பு:வேலூர் மாவட்ட மக்கள்
ஆசிய உள்கட்டமைப்பு முதலீட்டு வங்கி

thumb
**ஆசிய உள்கட்டமைப்பு முதலீட்டு வங்கி** (*Asian Infrastructure Investment Bank*, **AIIB**) சீனாவால் முன்மொழியப்பட்ட பன்னாட்டு நிதி நிறுவனமாகும். இது ஆசிய வலய நாடுகளுக்கு இடையேயான, உள்கட்டமைப்பு நிதி உதவிகளை வழங்கும் பன்முக வளர்ச்சி வங்கியாகும். இதில் சீனா மட்டுமல்லாது இந்தியா, இலங்கை, தாய்லாந்து, மலேசியா, சிங்கப்பூர் என மொத்தம் 21 நாடுகள் உறுப்பினர்கள் ஆவர். வளரும் நாடுகளின் கட்டமைப்புத் தேவைகளை நிறைவேற்ற இது போன்ற புதிய நிறுவனங்களை வரவேற்பதாக உலக வங்கி மற்றும் ஆசிய வளர்ச்சி வங்கித் தலைவர்கள் கூறியுள்ளனர்.பெய்ஜிங்கைத் தலைமையிடமாகக் கொண்ட இதன் அங்கீகரிக்கப்பட்ட மூலதனம் $ 100 பில்லியன் ஆகும்.
## நோக்கம்
ஆசியாவின் உள்கட்டமைப்பு மற்றும் பொருளியல்நிலை ஒன்றிணைப்பை ஊக்குவிப்பதும் சீன மக்கள் குடியரசிற்கும் ஆசிய நாடுகளுக்கும் இடையே கூட்டுறவை வளர்ப்பதும் ஆகும். 
## வரலாறு
அக்டோபர் 2, 2013இல் இந்தோனேசியாவின் அரசுத்தலைவர் சுசீலோ பாம்பாங் யுதயோனோவுடன் ஜகார்த்தாவில் நடந்த பேச்சுவார்த்தைகளின்போது சீன அதிபர் சீ சின்பிங் ஆசியாவின் உளகட்டமைப்பு முதலீட்டிற்கான வங்கிக்கான முன்மொழிவை அறிவித்தார். இதனையடுத்து சீனப் பன்னாட்டு முதலீட்டு நிறுவனத்தின் தலைவர் ஜின் லிகுன் முன்னேற்பாடு அணியின் தலைவராக நியமிக்கப்பட்டார். அக்டோபர் 24, 2014 அன்று வங்காளதேசம், புரூணை, கம்போடியா, சீன மக்கள் குடியரசு, இந்தியா, கசக்ஸ்தான், குவைத், லாவோஸ், மலேசியா, மங்கோலியா, மியான்மர், நேபாளம், ஓமான், பாக்கித்தான், பிலிப்பீன்சு, கத்தார், சிங்கப்பூர், இலங்கை, தாய்லாந்து, உசுபெக்கிசுத்தான் and வியட்நாம் இதில் முன்னோட்ட உடன்பாட்டில் கையெழுத்திட்டுள்ளனர். தொடர்ந்து 2015இல்  பட்டய பேச்சுவார்த்தைகளில் ஈடுபட்டு இறுதி உடன்பாடு காண்பர் என எதிர்பார்க்கப்படுகிறது. 2015இன் இறுதியில் ஆசிய உள்கட்டமைப்பு முதலீட்டு  வங்கி செயற்படத் தொடங்கும் என மதிப்பிடப்படுகிறது. 

## வரலாறு

அமெரிக்க மற்றும் ஜப்பானிய ஆதிக்கம் நிறைந்த உலக வங்கி, ஆசிய வளர்ச்சி வங்கி, அனைத்துலக நாணய நிதியம் போன்ற நிறுவனங்களுக்கு மாற்றாக புதிய வங்கியைத் தொடங்க 2013ல் சீனா முன்மொழிந்தது. இதனைத் தொடர்ந்து அக்டோபர் 24, 2014 அன்று சீன தலைநகர் பீஜிங்கில் வங்கி அமைப்பதற்கான உடன்பாட்டில் 21 நாடுகளின் சார்பாளர்கள் கையெழுத்திட்டனர்.

## மேற்கோள்கள்
* http://www.bbc.co.uk/tamil/global/2014/10/141024_asianbank

## வெளி இணைப்புகள்
* Asian investment bank: Realigning the status quo by The Straits Times
* India Considering Joining New Regional Infrastructure Bank by The Wall Street Journal 
* Nepal to be founding member of Asian Infrastructure Investment Bank  by GlobalPost

பகுப்பு:பன்னாட்டு அமைப்புகள்
சுரேந்திர மேத்தா

**சுரேந்திர மேத்தா**, (பிறப்பு: 1924) பதினெட்டாம் நூற்றாண்டில் துவக்கப்பட்ட உலக வெஜிடேரியன் காங்கிரஸ் அமைப்பின் தலைவராகப் பணியாற்றிய முதல் ஆசியர். உலகின் பல்வேறு பகுதிகளில் நடைபெற்ற இவ்வமைப்பின் மாநாடுகளில் கலந்துகொண்டுள்ளார். இவ்வமைப்பினால் வழங்கப்படும் மங்கர் விருதுக்குப் பரிந்துரைக்கப்பட்டவர்.
## வாழ்க்கை
இவரின் தந்தை பெயர் மணிலால் மேத்தா. மெட்ரிகுலேசன் வரை மட்டுமே படித்த இவர், ஒரு நகை வணிகரும் கூட. தங்கம், வெள்ளி, வைரங்கள், விற்பனை செய்துவரும் சென்னை மேத்தா ஜுவல்லரியின் நிர்வாக அறங்காவலராக  இருந்தார்.
## குறிப்புகள்


பகுப்பு:1924 பிறப்புகள்
பகுப்பு:சென்னை மக்கள்
ராயச்சோட்டி சட்டமன்றத் தொகுதி

**ராயச்சோட்டி சட்டமன்றத் தொகுதி**, ஆந்திரப் பிரதேச சட்டமன்றத்திற்கான தொகுதியாகும். இந்த தொகுதியின் எண் 247 ஆகும். இது கடப்பா மாவட்டத்தில் உள்ள 10 தொகுதிகளில் ஒன்று. இது ராஜம்பேட்டை மக்களவைத் தொகுதிக்கு உட்பட்டது.

## தொகுதிக்கு உட்பட்ட பகுதிகள்
இத்தொகுதியில் சம்பேபள்ளி, சின்னமண்டம், ராயச்சோட்டி, காலிவீடு, லக்கிரெட்டிபள்ளி, ராமாபுரம் ஆகிய மண்டலங்கள் உள்ளன.

## சட்டமன்ற உறுப்பினர்
*

## சான்றுகள்

பகுப்பு:ஆந்திரப் பிரதேச சட்டமன்றத் தொகுதிகள்
பகவான்பூர் மண்டலம்

பகவான்பூர் மண்டலம் என்ற பெயரில் உள்ள கட்டுரைகள்:
*பகவான்பூர் மண்டலம், கைமுர் மாவட்டம்
*பகவான்பூர் மண்டலம், பேகூசராய் மாவட்டம்
*பகவான்பூர் மண்டலம், வைசாலி மாவட்டம்
*பகவான்பூர் மண்டலம், சீவான் மாவட்டம்
ஆடம்சின் கார்பாக்சைல் நீக்கம்

**ஆடம்சின் கார்பாக்சைல் நீக்க வினை** (*Adams decarboxylation*) என்பது கரிம வேதியியல் சேர்மமான குமெரினின் கார்பாக்சைல் நீக்க வினையைக் குறிப்பதாகும். குமெரின் சேர்மம் தன்னுடைய மூன்றாவது நிலையில் கார்பாக்சிலிக் அமிலத் தொகுதியைக் கொண்டுள்ளது. வெப்பம் மற்றும் அடர் சோடியம் ஐதராக்சைடு கரைசல் முன்னிலையில் நீர்த்த சோடியம் பைசல்பைடு கரைசலால் கார்பாக்சைல் நீக்கமடைகிறது.

## மேற்கோள்கள்

பகுப்பு:கரிம வேதி வினைகள்
பகுப்பு:பெயர் வினைகள்
மஹுவா சட்டமன்றத் தொகுதி

**மஹுவா சட்டமன்றத் தொகுதி**, பீகாரின் சட்டமன்றத்திற்கான 243 தொகுதிகளில் ஒன்று.  இது ஹாஜிப்பூர் மக்களவைத் தொகுதிக்கு உட்பட்டது.

## தொகுதிக்கு உட்பட்ட பகுதிகள்
இந்த தொகுதியில் வைசாலி மாவட்டத்தில் உள்ள மஹுவா, சேஹராகலா ஆகிய வளர்ச்சி மண்டலங்கள் சேர்க்கப்பட்டுள்ளன.

## சட்டமன்ற உறுப்பினர்
*

## சான்றுகள்

பகுப்பு:பீகாரின் சட்டமன்றத் தொகுதிகள்
ராஜாபாகர் சட்டமன்றத் தொகுதி

**ராஜாபாகர் சட்டமன்றத் தொகுதி**, பீகாரின் சட்டமன்றத்திற்கான 243 தொகுதிகளில் ஒன்று.  இது ஹாஜிப்பூர் மக்களவைத் தொகுதிக்கு உட்பட்டது. இது பட்டியல் பிரிவினருக்கு ஒதுக்கப்பட்டுள்ளது.

## தொகுதிக்குட்பட்ட பகுதிகள்
இந்தத் தொகுதியில் வைசாலி மாவட்டத்தில் உள்ள ராஜா பாகர், தேசாரி, சஹ்தேய் புஜுர்க் ஆகிய வளர்ச்சி மண்டலங்கள் சேர்க்கப்பட்டுள்ளன.

## சான்றுகள்

பகுப்பு:பீகாரின் சட்டமன்றத் தொகுதிகள்
கல்யாண்பூர் சட்டமன்றத் தொகுதி (பீகார்)

கல்யாண்பூர் சட்டமன்றத் தொகுதி என்ற பெயரில் பீகாரில் இரண்டு தொகுதிகள் உள்ளன.
*கல்யாண்பூர் சட்டமன்றத் தொகுதி (சமஸ்திபூர் மாவட்டம்)
*கல்யாண்பூர் சட்டமன்றத் தொகுதி (மேற்கு சம்பாரண் மாவட்டம்)
ஆ. ஆனந்தகுமார்

**ஆ. ஆனந்தகுமார்** (பிறப்பு: 1932) சென்னையை சேர்ந்த சித்த மருத்துவ நிபுணர் ஆவார்.

## வாழ்க்கையும், கல்வியும்
இவரின் தந்தை பண்டிதர் எஸ். எஸ். ஆனந்தமும் சித்த மருத்துவர். பரம்பரையாகச் சித்த மருத்துவக் குடும்பம். நான்கரை வயதுவரை வீட்டிலேயே படித்தார். தியாகராய நகர் (வடக்குக் கிளை) பள்ளியில் 5ஆம் வகுப்பிலிருந்துதான் பள்ளிப் படிப்பு தொடங்கியது. பச்சையப்பன் கல்லூரியில் இண்டர்மீடியட் படிப்பு. பச்சையப்பன் கல்லூரியில் தமிழறிஞர் மு. வரதராசன், க. அன்பழகன், அன்பு கணபதி ஆகியோர் இவரது தமிழாசிரியர்கள். வீட்டில் இவரின் தந்தையே தமிழ் ஆசிரியர். இண்டர்மீடியட் படிப்பில் மாநிலத்தில் முதலிடம் பெற்றார். சித்த மருத்துவத்தில் ஊறிய தந்தைக்குத் தெரியாமல் எம்.பி.பி.எஸ். படிப்புக்கு மனுச் செய்தார். தந்தை வலியுறுத்தியதால் அலோபதி-சித்தம்-ஆயுர்வேதம்-யுனானி ஆகியவை ஒருங்கினைந்த 5 ஆண்டு பட்டப் படிப்பில் (G.C.I.M.-Graduate of the college of integrated medicine) சேர்ந்தார். கல்லூரி மாணவராக இருந்தபோது, சித்த மருத்துவம் படிப்பவர்களுக்கு ஆங்கில மருத்துவ அறிவும் இருக்க வேண்டும்  என்பதை உணர்ந்து, குரல் கொடுத்து, ஆங்கில மருத்துவக் கற்பிக்கும் நேரத்தை அதிகரிக்கச் செய்தார்.

## பணிகள்
தோல் நோய்களில் கொடிய சோரியாசிஸ் நோய்குறித்து சித்த மருத்துவ முறையில் ஆய்வு செய்து சிகிச்சை அளித்துவந்தார். இந்திய மருத்துவ இதழ்களில் இவரது ஆய்வு அறிக்கைகள் வெளியாகியுள்ளன. 1992இல் மலேசியாவில் நடந்த சித்த மருத்துவ மாநாட்டின் செயலாளராக இருந்தார். திருவான்மியூரில் உள்ள 'இம்ப்காப்ஸ்'  (இந்திய முறை) மருத்துவமனையின் இயக்குநராக 25 ஆண்டுகளுக்கும் மேலாக இருந்தார். தாம்பரம் அரசு நெஞ்சக நோய் மருத்துவமனையில் சிகிச்சை பெறும் எயிட்ஸ் நோயாளிகளுக்குச் சித்த மருத்துவ முறையில் சிகிச்சை அளித்து வந்தார். மருத்துவமனை வளாகத்தில் சித்த மருத்துவத் தயாரிப்புக் கூடத்தை  3 இலட்சம் ரூபாய் செலவில் கட்டினார். எயிட்ஸ் நோயாளிகளுக்கு உணவுச் செலவுக்கு ரூபாய் 20 இலட்சத்துக்குமேல் நன்கொடையாக வழங்கினார்.

## மேற்கோள்கள்

பகுப்பு:1932 பிறப்புகள்
பகுப்பு:சித்த மருத்துவர்கள்
பகுப்பு:சென்னை மக்கள்
ராதா பர்னியர்

**ராதா பர்னியர்** (Radha Burnier) (15 நவம்பர் 1923 - 31 அக்டோபர் 2013), 1980 முதல் 2013இல் தன் இறப்பு வரை  சென்னை பிரம்மஞானசபையின் தலைவியாராக இருந்தவர். அடையாறு நூலகத்தில் இயக்குநராகவும்  இருந்தார்.

## வாழ்க்கையும், கல்வியும்
இவரது பூர்வீகம் குடந்தைக்கு அருகில் உள்ள திருவிசைநல்லூர் ஆகும். இவர் சென்னை பிரம்மஞானசபை வளாகத்தில் பிறந்தார். பிரம்ம ஞானசபையின் தலைவர்களாக இருந்த ஜார்ஜ் அருண்டேலும், இவரின் தந்தை ஸ்ரீராம் ஆகியோர் இவரது இளமைக்காலத்தில் இவருக்கு பிரம்ம ஞான உணர்வுகளை ஊட்டினர். மயிலாப்பூரில் பள்ளிக்கல்வி கற்றதுடன் காசி இந்து பல்கலைக்கழகத்தில் கற்று வடமொழியில் முதுகலைப் பட்டம் பெற்றார். பல்கலைக்கழகத்திலேயே முதல் மாணவியாய் தேர்ச்சிபெற்றார். கலாசேத்திரத்தில் சேர்ந்து நடனம் பயின்று, பட்டம் பெற்ற முதல் மாணவி இவராவார்.

## மேற்கோள்கள்

பகுப்பு:1923 பிறப்புகள்
பகுப்பு:2013 இறப்புகள்
பகுப்பு:தஞ்சாவூர் மாவட்ட மக்கள்
பகுப்பு:பிரம்மஞானிகள்
பகுப்பு:கலாசேத்திரா மாணவர்கள்
பகுப்பு:சென்னை எழுத்தாளர்கள்
சாகேப்பூர் கமால் சட்டமன்றத் தொகுதி

**சாஹேப்பூர் கமால் சட்டமன்றத் தொகுதி**, பீகாரின் சட்டமன்றத்திற்கான 243 தொகுதிகளில் ஒன்று.  இது பேகூசராய் மக்களவைத் தொகுதிக்கு உட்பட்டது.

## தொகுதிக்கு உட்பட்ட பகுதிகள்
இந்த தொகுதியில் பேகூசராய் மாவட்டத்தில் உள்ள சாகேப்பூர் கமால், பலியா ஆகிய வளர்ச்சி மண்டலங்கள் சேர்க்கப்பட்டுள்ளன.

## சட்டமன்ற உறுப்பினர்
*2010: நாராயண யாதவ் - ரா. ஜ. த. கட்சி

## சான்றுகள்

பகுப்பு:பீகாரின் சட்டமன்றத் தொகுதிகள்
தைரையா சட்டமன்றத் தொகுதி

**தைரையா(தோரையா) சட்டமன்றத் தொகுதி**, பீகாரின் சட்டமன்றத்திற்கான 243 தொகுதிகளில் ஒன்று.  இது பாங்கா மக்களவைத் தொகுதிக்கு உட்பட்டது.

## தொகுதிக்கு உட்பட்ட பகுதிகள்
இந்த தொகுதியில் பாங்கா மாவட்டத்தில் உள்ள ரஜவுன், தைரையா ஆகிய மண்டலங்கள் சேர்க்கப்பட்டுள்ளன.

## சட்டமன்ற உறுப்பினர்
*

## சான்றுகள்

பகுப்பு:பீகாரின் சட்டமன்றத் தொகுதிகள்
பாகல்பூர் சட்டமன்றத் தொகுதி

**பாகல்பூர் சட்டமன்றத் தொகுதி**, பீகாரின் சட்டமன்றத்திற்கான 243 தொகுதிகளில் ஒன்று.  இது பாகல்பூர் மக்களவைத் தொகுதிக்கு உட்பட்டது.

## தொகுதிக்கு உட்பட்ட பகுதிகள்
இந்த தொகுதியில் பாகல்பூர் மாவட்டத்தில் உள்ள ஜகதீஸ்பூர் மண்டலத்தில் உள்ள பாகல்பூர் நகராட்சி சேர்க்கப்பட்டுள்ளது.

## சட்டமன்ற உறுப்பினர்
*

## சான்றுகள்

பகுப்பு:பீகாரின் சட்டமன்றத் தொகுதிகள்
துளை (ஒளியியல்)

கண்ணொளியியலில் **துளை** அல்லது துவாரம் (Aperture) என்பது ஒளி செல்வதற்கான திறந்த வழியாகும். இன்னும் குறிப்பிடுவதாயின், கண்ணொளியியலில் முறையில் அல்லது ஒளியியல் முறையில் துளை என்பது உருவ சமதளத்தில் ஒளிக்கற்றைகள் வந்து குவியவதற்கான கூம்புக் கோணம் வரையறுக்கும் நுழையிடமாகும். துளை என்பது உருவ சமதள தோற்றத்திற்கு முக்கியமான நுளையப்பட்ட ஒளிக்கதிர் எவ்வாறு பார்வைக்கேற்ப சரியாக்கப்பட்டது என்பதை வரையறுக்கிறது. துளை குறுகியதாயின் அதிகம் பார்வைக்கேற்ப சரியாக்கப்பட்ட ஒளிக்கதிர் அனுமதிக்கப்பட்டு தெளிவான குவியத்தை உருவ சமதளத்தில் ஏற்படுத்தும். துளை அகன்றதாயின் பார்வைக்கேற்ப சரியாக்கப்பட்டாத ஒளிக்கதிர் அனுமதிக்கப்பட்டு தெளிவான குவியத்தை குறிப்பிட்ட குவியத் தொலைவுக்கு மாத்திரமான ஏற்படுத்தும்.

## உசாத்துணை

பகுப்பு:ஒளிப்படவியல்
பகுப்பு:வடிவ ஒளியியல்
பகுப்பு:அலை ஒளியியல்
கும்ஹ்ரார் சட்டமன்றத் தொகுதி

**கும்ஹ்ரார் சட்டமன்றத் தொகுதி**, பீகாரின் சட்டமன்றத்திற்கான 243 தொகுதிகளில் ஒன்று.  இது பட்னா சாகிப் மக்களவைத் தொகுதிக்கு உட்பட்டது.

## தொகுதிக்கு உட்பட்ட பகுதிகள்
இந்த தொகுதியில் [பட்னா மாவட்டத்தில் உள்ள பட்னா ஊரக மண்டலத்திலுள்ள பட்னா நகராட்சியின் 14, 16, 17, 18, 19, 20 ,21, 22 ஆகிய வார்டுகள் சேர்க்கப்பட்டுள்ளன.

## சட்டமன்ற உறுப்பினர்
*

## சான்றுகள்

பகுப்பு:பீகாரின் சட்டமன்றத் தொகுதிகள்
திரிசூலக்கல்

**திரிசூலக்கல்** அல்லது **சூலக்கல்** என்பது, சிவன் கோயில்களுக்கு விடப்பட்ட நிலத்தின் எல்லைகளைக் குறிப்பதற்காக நாட்டப்படும் கற்கள் ஆகும். இவற்றில் திரிசூலக் குறி பொறிக்கப்பட்டிருக்கும். இதன் காரணமாகவே இதற்கு இப்பெயர் ஏற்பட்டது. சைவக் கோயில்களுக்குத் தானமாகக் கொடுக்கப்படும் நிலத்தின் எல்லைகளில் நாட்டப்படும் திரிசூலக்கற்களில் கல்வெட்டுக்களும் காணப்படுவது உண்டு. பொதுவாக, இக்கல்வெட்டுக்கள், தானம் அளிக்கப்பட்ட காலம், தானம் அளிக்கப்பட்ட கோயிலின் பெயர், தானம் அளித்தவர்களின் பெயர் போன்ற விபரங்களை உள்ளடக்கியிருப்பது வழக்கம்.

## குறிப்புகள்

## இவற்றையும் பார்க்கவும்
* கருணாகரப் பிள்ளையார் கோயிற் கல்வெட்டு

பகுப்பு:எல்லைக் கற்கள்
பகுப்பு:இந்தியக் கல்வெட்டுகள்‎
பேயர் வினைப்பொருள்

**பேயர் வினைப்பொருள்** (*Baeyer's reagent*) என்பது கரிம வேதியியலில் கரிம சேர்மங்களின் பண்பியலை ஆய்வு செய்ய உதவும் ஒரு வினைப்பொருளாகும். இவ்வினைப் பொருளைக் கண்டுபிடித்த செருமன் கரிம வேதியியலாளர் அடால்ப் வோன் பேயரின் பெயராலேயே அழைக்கப்படுகிறது. இவ்வினைப் பொருள் மூலமாக வேதிப்பொருளின் நிறைவுறாத் தன்மையை அதாவது கரிமச் சேர்மத்தில் இரட்டைப் பிணைப்பு உள்ளதாவென கண்டறிய உதவுகிறது.

பொட்டாசியம் பெர்மாங்கனேட்டின் காரக் கரைசலே பேயர் வினைப்பொருள் எனப்படுகிறது. இது ஒரு ஆற்றல் வாய்ந்த ஆக்சிசனேற்றியாக  வேதிவினையை ஒடுக்க ஏற்ற வேதிவினையாக ஆக்குகிறது. நிறைவுறாத பிணைப்புகளான இரட்டைப் பிணைப்பு (-C=C-) மற்றும் முப்பிணைப்புகளுடன் (-C≡C-) வினைபுரியும் போது அக்கரிமச் சேர்மத்தின் நிறம் செவ்வூதா சிவப்பிலிருந்து பழுப்பு நிறமாக மாறுகிறது. இது ஒரு சின் கூட்டுவினையாகும். ஆல்டிகைடுகளும் பார்மிக் அமிலமும், பார்மிக் அமில எசுத்தர்களும் இவ்வினைப் பொருளுடன் நேர்மறையான முடிவுகளையே தருகின்றன.

## இவற்றையும் காண்க
* புரோமின் சோதனை, நிறைவுறாமையை கண்டறியும் மற்றொரு சோதனை
* அயோடின் சோதனை,நிறைவைக் கண்டறியும் மற்றொரு சோதனை

## மேற்கோள்கள்

பகுப்பு:வேதியியல் பரிசோதனைகள்
பகுப்பு:வினைப்பொருட்கள்
பட்னா ஊரக மண்டலம்

பட்னா ஊரக மண்டலம், பீகாரின் பட்னா மாவட்டத்தின் உட்பிரிவுகளில் ஒன்று. இதில் பட்னா நகராட்சியின் 42 வார்டுகள் உள்ளன.

## ஆட்சி
இது இந்தியப் பாராளுமன்றத்திற்கு பட்னா சாகிப் மக்களவைத் தொகுதிக்கு உட்பட்டது. இந்த மண்டலத்தை பீகாரின் சட்டமன்றத்திற்கு மூன்று தொகுதிகள் முன்னிறுத்துகின்றன. 1, 2, 3, 6, 38, 39, 40, 41, 42  ஆகிய வார்டுகள் தீகா சட்டமன்றத் தொகுதியிலும், 4, 5, 7, 8, 9, 10, 11, 12, 13, 15 ஆகிய வார்டுகள் பாங்கிபூர் சட்டமன்றத் தொகுதியிலும், 14, 16, 17, 18, 19, 20, 21, 22 ஆகிய வார்டுகள் கும்ஹ்ரார் சட்டமன்றத் தொகுதியிலும், 23, 24, 25, 26, 27, 28, 29, 30, 31, 32, 33, 34, 35, 36, 37 ஆகிய வார்டுகள் பட்னா சாகிப் சட்டமன்றத் தொகுதியிலும் உள்ளன.

## சான்றுகள்

பகுப்பு:பட்னா மாவட்டம்
அகியாவ் சட்டமன்றத் தொகுதி

**அகியாவ் சாகிப் சட்டமன்றத் தொகுதி** (Agiaon Assembly constituency), பீகாரின் சட்டமன்றத்திற்கான 243 தொகுதிகளில் ஒன்று.  இது ஆரா மக்களவைத் தொகுதிக்கு உட்பட்டது. இது தலித்துகளுக்கு ஒதுக்கப்பட்டுள்ளது.

## தொகுதிக்கு உட்பட்ட பகுதிகள்
இந்த தொகுதியில் போஜ்பூர் மாவட்டத்தில் உள்ள அகியாவான், கர்ஹானி, சர்போகாரி ஆகிய மண்டலங்கள் சேர்க்கப்பட்டுள்ளன.

## சட்டமன்ற உறுப்பினர்
*

## சான்றுகள்

பகுப்பு:பீகாரின் சட்டமன்றத் தொகுதிகள்
பிரஹம்பூர் சட்டமன்றத் தொகுதி

**பிராகாம்பூர் சட்டமன்றத் தொகுதி** (*Brahampur Assembly constituency*), பீகாரின் சட்டமன்றத்திற்கான 243 தொகுதிகளில் ஒன்று. இது பக்சர் மக்களவைத் தொகுதிக்கு உட்பட்டது.

## தொகுதிக்கு உட்பட்ட பகுதிகள்
இந்த தொகுதியில் பக்சர் மாவட்டத்தில் உள்ள சிம்ரீ, சக்கீ, பர்ஹம்பூர் ஆகிய மண்டலங்கள் சேர்க்கப்பட்டுள்ளன.

## சட்டமன்ற உறுப்பினர்*

## சான்றுகள்

பகுப்பு:பீகாரின் சட்டமன்றத் தொகுதிகள்
பி. கருணாகரன்

**பி. கருணாகரன்**, கேரள அரசியல்வாதி ஆவார். இவர் இந்திய மார்க்சிஸ்ட் கம்யூனிஸ்ட் கட்சியைச் சேர்ந்தவர். இவர் காசர்கோடு மக்களவைத் தொகுதியில் போட்டியிட்டு வென்று, 2014-ஆம் ஆண்டில் தொடங்கிய பதினாறாவது மக்களவையில் உறுப்பினர் ஆனார். இவர் 1945-ஆம் ஆண்டின் ஏப்ரல் இருபதாம் நாளில் பிறந்தார்.

## பதவிகள்
*1977-1984: கேரள சட்டமன்ற உறுப்பினர் (இரு முறை)
*2004: பதினான்காவது மக்களவையில் உறுப்பினர்
*2009: பதினைந்தாவது மக்களவையில் உறுப்பினர்
*மே, 2014: பதினாறாவது மக்களவையில் உறுப்பினர்

## சான்றுகள்

பகுப்பு:வாழும் மக்கள்
பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:1945 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:காசர்கோடு மாவட்ட மக்கள்
ராயல் என்ஃபீல்ட்

**ராயல் என்ஃபீல்ட்** என்கிற பெயரால் என்ஃபீல்ட் சைக்கிள் நிறுவனம் மோட்டார் சைக்கிள்கள், மிதிவண்டிகள், புல் அறு பொறி மற்றும் நிலையான இயந்திரங்களை தயாரித்து வந்தது.

## என்ஃபீல்ட் இந்தியா (1949 முதல்)

ராயல் என்ஃபீல்ட் மோட்டார் சைக்கிள்கள் 1949 முதல் இந்தியாவில் விற்கப்படுகின்றன. 1955-ஆம் ஆண்டு இந்திய அரசாங்கம், காவல் துறை மற்றும் இராணுவத்துறையின் ரோந்துப் பணிக்காக புல்லட்டை தேர்வு செய்தது. இதனால் இந்திய அரசாங்கம் 800 350சிசி வகை புல்லட்டை வாங்கியது.  1955-ஆம் ஆண்டு, ரெட்டிட்ச் நிறுவனம் இந்தியாவில் உள்ள மெட்ராஸ் மோட்டார்சுடன் இணைந்து **என்ஃபீல்ட் இந்தியா**வை உருவாக்கி, உரிமம் பெற்று ராயல் என்ஃபீல்ட் 350சிசி ரக புல்லட் மோட்டார் சைக்கிள்களை சென்னையில் பொருத்தி வந்தது. 
இந்திய சட்டத்தின் கீழ், சென்னை மோட்டார்ஸ் நிறுவனம் பெரும்பாலான பங்குகளை (50% மேல்) சொந்தமாக்கியது. 1957 ஆம் ஆண்டு கருவியமைப்பிற்காக உபகரணங்கள் என்ஃபீல்ட் இந்தியா நிறுவனத்திற்கு பாகங்களை தயாரிப்பதற்காக விற்கப்பட்டது. 
என்ஃபீல்ட் இந்தியா, இந்தியாவில் தயாரித்து விற்றுவந்தது. மேலும் அமெரிக்கா, ஐரோப்பா, தெற்கு ஆப்பிரிக்கா மற்றும் ஆஸ்திரியா நாடுகளுக்கு ஏற்றுமதி செய்து வந்தது.

ராயல் என்ஃபீல்ட் தொழிற்சாலை சென்னையில் உள்ள திருவொற்றியூரில் அமைந்துள்ளது. இது உலகில் இன்றளவும் வழக்கத்தில் உள்ள மிக பழமையான மோட்டார் சைக்கிள் நிறுவனமாகும்.  
2013-ஆம் ஆண்டு மே மாதம் தனது புதிய தொழிற்சாலையை சென்னையை அடுத்த ஒரகடத்தில் நிறுவியது. மூன்றாவது தொழிற்சாலையை சென்னை அருகில் உள்ள வல்லம் வடகல் பகுதியில் நிறுவியுள்ளது.

## மேற்கோள்கள்

## வெளி இணைப்புகள்

* 

பகுப்பு:இந்திய நிறுவனங்கள்
ஒட்டாவா ஆறு

**ஒட்டாவா ஆறு** கனடாவின்  ஒன்ராறியோ, கியூபெக் மாகாணங்களில் ஓடுகின்ற ஓர் ஆறு ஆகும். இது பெரும்பாலும் இவ்விரு மாகாணங்களின் எல்லையாக இவற்றின் நடுவே ஓடுகின்றது. இந்த ஆற்றின் பெயரே ஒட்டாவா நகருக்கு சூட்டப்பட்டுள்ளது.

## புவியியல்

ஒட்டாவா ஆறு கியூபெக்கின் கேப்பிமிட்சிகாமா ஏரியில் துவங்குகிறது. இங்கிருந்து மேற்காகப் பாய்ந்து திமிசுகாமிங் ஏரியில் விழுகிறது. இங்கிருந்து கியூபெக், ஒன்றாரியோ மாகாணங்களின் எல்லையில் தென்கிழக்காக ஓடுகிறது.   ஒட்டாவா மற்றும் கெட்டினாவ் அருகே *சூதியேர் அருவியாக* வீழ்கிறது.  இங்கு ரிடொ ஆறும் கெட்டினாவ் ஆறும் ஒட்டாவா ஆற்றுடன் இணைகின்றன. மொண்ட்ரியாலில்  இரு மலைகள் ஏரியிலும் செயின்ட் இலாரன்சு ஆற்றுடனும்  கலக்கிறது. இதன் மொத்த நீளம் 1,271&nbsp;கி.மீ. ஆகும்.

பகுப்பு:கனடாவின் ஆறுகள்
பகுப்பு:ஒன்ராறியோ
பகுப்பு:கியூபெக்
சிறீ இராமச்சந்திரா மருத்துவக் கல்லூரி மற்றும் ஆய்வுக் கழகம்

**ஸ்ரீ இராமச்சந்திரா மருத்துவக் கல்லூரி மற்றும் ஆய்வுக்கழகம்** (SRMC & RI), தற்போது **ஸ்ரீ இராமச்சந்திரா பல்கலைக்கழகம்** (SRU), சென்னையின் போரூரில் அமைந்துள்ள மருத்துவக் கல்லூரியாகும். இந்த நிறுவனம் செப்டம்பர் 11, 1985இல்  இராமசாமி உடையாரின் ஸ்ரீ இராமச்சந்திரா கல்வி & உடல்நல அறக்கட்டளையால் நிறுவப்பட்டது.  செப்டம்பர் 1994இல் பல்கலைக்கழக மானியக் குழு 1956 சட்டத்தின் பிரிவு மூன்றின்படி நிகர்நிலைப் பல்கலைக்கழகமாக அறிவிக்கப்பட்டது. இதில் எட்டு கல்லூரிகளும், 45 மருத்துவத் துறைகளும் உள்ளன. 3,500 மாணவர்களுக்கு 92 பாடத்திட்டங்களில் மருத்துவக் கல்வி வழங்குகின்றது. 

பகுப்பு:தமிழ்நாட்டுப் பல்கலைக்கழகங்கள்
பகுப்பு:சென்னையில் உள்ள பல்கலைக்கழகங்களும் கல்லூரிகளும்
ஒற்றை வில்லை எதிர்வினைப் படக்கருவி

**ஒற்றை வில்லை எதிர்வினைப் படக்கருவி** (*single-lens reflex camera* - *SLR*) என்பது  கண்ணாடி மற்றும் கன உருவகம் கொண்டு ஒளிப்படக்கலைஞர் வில்லை ஊடாகப் பார்த்து எதனைப் படமாக்க வேண்டும் என்பதை வழங்கும் ஒன்றாகும். காட்சிகாணி ஊடாக நேர்மறையாக  காண்பித்து படமாக்க வேண்டியதை சிறிது வித்தியாசத்துடன் வழங்கும்.

## இதனையும் பார்க்க
* எண்ணிம ஒற்றை வில்லை எதிர்வினைப் படக்கருவி

## மேற்கோள்கள்

## மேலதிக வாசிப்பு
* Spira, S. F. *The History of Photography as Seen through the Spira Collection.* New York: Aperture, 2001. .
* Antonetto, Marco: "Rectaflex - The Magic Reflex". Nassa Watch Gallery, 2002. 

## வெளி இணைப்பு

* Photography in Malaysia's Contax History, Part II.
*  'Innovative Cameras' by Massimo Bertacchi

பகுப்பு:ஒளிப்படக்கருவிகள்
எண்ணிம ஒற்றை வில்லை எதிர்வினைப் படக்கருவி

**எண்மிய ஒற்றை வில்லை எதிர்வினைப் படக்கருவி** (*digital single-lens reflex camera* - *DSLR*) என்பது கண்ணொளியியல் மற்றும் ஒற்றை வில்லை எதிர்வினைப் படக்கருவி பொறிமுறை நுட்பமும் இருமப் படமியும் சேர்ந்து எண்மிய உருவ உணரியும் கொண்ட, ஒளிப்பட படச்சுருள் அமைப்புக்கு நேர்மறையான ஒன்றாகும். எதிர்வினை வடிவமைப்பு ஏற்பாடானது எண்மிய ஒற்றை வில்லை எதிர்வினைப் படக்கருவிக்கும் ஏனைய எண்மிய படக்கருவிக்கும் இடையே முதன்மையான வேறுபாட்டைக் கொண்டுள்ளது. 

## மேற்கோள்கள்

## வெளி இணைப்பு
* 

பகுப்பு:ஒளிப்படக்கருவிகள்
கண்பத்ராவ் தேஷ்முக்

**கண்பத்ராவ் தேஷ்முக்** (*Ganpatrao Deshmukh*, பிறப்பு: ஆகத்து 10, 1926) ஒரு இந்திய அரசியல்வாதி. இவர் இந்தியக் குடியானவர்கள் மற்றும் உழைப்பாளர்களின் கட்சி (PWP) யைச் சேர்ந்தவர். இவர் மகாராஷ்டிர சட்டமன்றத்தின் நீண்டகால உறுப்பினர் ஆவார். கடந்த 54 ஆண்டுகளில் சோலாப்பூர் மாவட்டத்திலுள்ள சங்கோலி தொகுதியிலிருந்து இவர் 11 முறை சட்டசபைக்குத் தேர்ந்தெடுக்கப்பட்டவர். 1978 மற்றும் 1999இல் அகில இந்திய தேசிய காங்கிரஸ் - தேசிய காங்கிரஸ் கட்சி கூட்டணியை  குடியானவர்கள் மற்றும் உழைப்பாளர்களின் கட்சி ஆதரித்தபோது சரத் பவாரின் முதல் அமைச்சரவையில் தேஷ்முக் அமைச்சராகவும் பணியாற்றியுள்ளார். கண்பத்ராவ் அரசியல் தூய்மையும் சீரிய கொள்கைப்பிடிப்பும் கொண்ட அரசியல்வாதியாகக் கருதப்படுகிறார்.

## அரசியல் வாழ்வு

1962 தேர்தலின்போது தேஷ்முக் முதன்முறையாக மஹாராஷ்டிரா சட்டசபைக்குத் தேர்ந்தெடுக்கப்பட்டார். அன்றிலிருந்து 1972 மற்றும் 1995 -தவிர  1967, 1978, 1980, 1985, 1990, 1999, 2004, மற்றும் 2009 வரை நடந்த அனைத்துத் தேர்தல்களிலும் போட்டியிட்டு வென்றுள்ளார். 2012ல் 50 வருடங்களை சட்டமன்ற உறுப்பினராக பூர்த்தி செய்தமைக்காக அரசாங்கத்தால் கெளரவிக்கப்பட்டார்.

2014 ஆம் ஆண்டின் மகாராட்டிர சட்டமன்றத் தேர்தலின்போது தனது 88-வது வயதில், சங்கோலி தொகுதியிலிருந்து 11-வது தடவையாக 94,374 வாக்குகள் பெற்று சாதனை படைத்தார். தேசியவாத காங்கிரஸ் கட்சி அவருக்கு எதிராக வேட்பாளரை நிறுத்தாதபோது தன்னை எதிர்த்துப் போட்டியிட்ட சிவசேனா கட்சியைச் சேர்ந்த ஷாஹாஜிபாபு பாட்டீலை விட 25,224 வாக்குகள் அதிகம் பெற்று வென்றார்.

## மேற்கோள்கள்

## வெளி இணைப்புகள்
அலுவலக வலைத்தளம் (மராத்தி மொழி) 

பகுப்பு:1926 பிறப்புகள்
பகுப்பு:வாழும் மக்கள்
பகுப்பு:மகாராட்டிர அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
கெட்டினோவ்

**கெட்டினோவ்** (Gatineau) அலுவல்முறையில் *வில் தெ கடினோ* என்று அழைக்கப்படும் இது, கனடாவின்  மேற்கு கியூபெக்கில் உள்ளதோர் நகரமாகும். கியூபெக் மாகாணத்தின் நான்காவது பெரிய நகரமாக இது விளங்குகிறது. ஒட்டாவா ஆற்றின் வடகரையில், ஒட்டாவா நகரத்திற்கு எதிர்க்கரையில் இது அமைந்துள்ளது. இந்த இரு நகரங்களும் இணைந்து உருவான பெருநகரப் பகுதி தேசிய தலைநகர் வலயம் என வழங்கப்படுகின்றது. 2011 கணக்கெடுப்பின்படி கெட்டினோவின் மக்கள்தொகை 265,349 ஆகவும் பெருநகர்ப் பகுதியின் மக்கள்தொகை 314,501 ஆகவும் இருந்தன. ஒட்டாவா–கெட்டினோவ் கணக்கெடுப்பு பெருநகரப்பகுதியின் மக்கள்தொகை 1,236,324 ஆகும்.
## மேற்சான்றுகள்

பகுப்பு:கனடிய நகரங்களும் ஊர்களும்
பகுப்பு:கியூபெக்
முல்லப்பள்ளி ராமச்சந்திரன்

முல்லைப்பள்ளி ராமச்சந்திரன், கேரள அரசியல்வாதி. இவர் இந்திய தேசிய காங்கிரசு கட்சியைச் சேர்ந்தவர். இவர் வடகரை மக்களவைத் தொகுதியில் போட்டியிட்டு வென்று, 2014-ஆம் ஆண்டில் தொடங்கிய பதினாறாவது மக்களவையில் உறுப்பினர் ஆனார். இவர் 1944-ஆம் ஆண்டின் நவம்பர் ஏழாம் நாளில் பிறந்தார்.

## பதவிகள்
*1984: எட்டாவது மக்களவையில் உறுப்பினர்
*1989: ஒன்பதாவது மக்களவையில் உறுப்பினர்
*1991: பத்தாவது மக்களவையில் உறுப்பினர்
*1996: பதினொன்றாவது மக்களவை	யில் உறுப்பினர்
*1998: பன்னிரண்டாவது மக்களவையில் உறுப்பினர்
*2009: பதினைந்தாவது மக்களவையில் உறுப்பினர்
*மே 2014: பதினாறாவது மக்களவையில் உறுப்பினர்

## தொழிலும் ஈடுபாடுகளும்
இவர் கோழிக்கோட்டில் வெளியான விப்லவம் என்ற நாளேட்டின் துணை ஆசிரியராக இருந்தார். கேரள அரசின் துறைகளில் ஆலோசனைக் குழு உறுப்பினராகவும் இருந்துள்ளார்.

## மேற்கோள்கள்

பகுப்பு:வாழும் மக்கள்
பகுப்பு:1944 பிறப்புகள்
பகுப்பு:8வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:கேரளத்தைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்